السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اما بعد شبابنا الجميل نزل مؤخرا رواية الدم للكاتب ابراهيم عيسى. الرواية لما انا قرأتها يا جماعة قرأت فيها فزعت من كمية شتم اصحاب النبي عليه الصلاة والسلام في هزه الرواية. الرواية
سبعميت صفحة سبعميت صفحة بتتكلم عن اصحاب النبي عليه الصلاة والسلام. سبعميت صفحة كلهم شتيمة لاصحاب النبي عليه الصلاة والسلام. سبعميت صفحة ما فيش ولا صحابي واحد ينفع قدوة سبعميت صفحة ما فيش صحابي واحد ينفع انه يقتدى به في اي مبدأ من مبادئ الدين والدنيا سبعميت صفحة كلهم
سلطة كلهم عبيد مال كلهم عبيد نساء وعبيد شهوة كلهم عبيد للدم سبعميت صفحة انا بسأل ابراهيم عيسى وما اقدرش اقول استاز ابراهيم ما اقدرش اقول لانه واحد بيشتم في صحابة رسول الله صلى الله عليه وسلم. انا بسأله دلوقتي لمصلحة مين اللي انت كاتبه ده؟ لمصلحة مين هزه الرواية؟ لمصلحة مين؟ طب تخيلوا يا جماعة بس
غمضوا عنيكم كده وانا عايزكم كده تتخيلوا ان خلاص اللي عايزه ابراهيم عيسى اتحقق وما عادش فيه صحابة ما عدش فيه في الدنيا حاجة اسمها صحابة. طب تعالوا نروح ناخد السنة من مين؟ ما هم
نقلوا لنا السنة. طب تعالوا ناخد القرآن من مين ؟ ما هم برضو اللي نقلوا القرآن. طب تعالوا ناخد الشريعة من مين ؟ ما عدش فيه دين اصلا. يعني اللي عايزه ابراهيم عيسى من هزه الرواية
ايه ايه انت عايز ان يبقى ما فيش دين؟ انت عايز ان يبقى ما فيش لا قرآن ولا سنة ولا اي مقياس. ولا اي حاجة للاسف الشديد يا جماعة يعني آآ انا مش هارد طبعا
على اه ابراهيم عيسى ولكن اللي هيرد عليه شركة فودافون. شركة فودافون في الاعلان الاخراني بتاعها وفي كل شوارع مصر بتلاقي شركة فودافون عاملة قوة كل جيل في الجيل اللي قبله وهم جايبين كل جيل بيسلم للجيل اللي بعده. يعني ايه قوة جيل كل جيل في الجيل اللي قبله؟ يعني دلوقتي لو احنا شلنا جيل
الصحابة يبقى احنا كده خلاص ما عدش فيه قوة للامة اصلا. طب انت مصلحتك ان الامة دي تضعف لمصلحة مين؟ ان الصحابة يتشالوا من الصورة. لمصلحة مين ان القدوة الوحيدة في الامة تتشال من الصورة. لمصلحة مين ؟ احنا يا جماعة بننفق من الدخل القومي بتاعنا اتنين ونص في المية على الحشيش بس غير باقي المخدرات. لمصلحة
واحد من ان الشباب ما يلاقوش قدوة يمشوا وراها. ويتوبوا لربنا بسببها لمصلحة مين ؟ ان اللي نقلوا لنا القرآن والسنة والشريعة يتشالوا من الصورة ترد على ابراهيم عيسى. بتقول لي ان قوة كل جيل في الجيل اللي قبله ازاي نهد جذورنا وبعد كده نقول ان احنا هنكمل كويسين. يعني آآ كلنا شفنا
او كلنا غضوبنا للي حصل مع اللعيب الحبيب للشعب المصري كله. ابو تريكة. وكلنا ما صدقناش اي حاجة بتتقال عليه. والشباب غضبوا. يعني قلت سبحان الله الشباب غضبان. طيب يا شباب. تخيلوا لو كل حاجة اتقالت على حد بنحبه صدقناها. ما عدش هيبقى في حياتنا اي رمز جميل. طيب لو احنا صدقنا اللي بيتقال على
صحابة النبي عليه الصلاة والسلام. يعني شفتم الشباب غضبوا عشان ابو تريكة ازاي ؟ يبقى المفروض نغضب عشان اصحاب النبي عليه الصلاة والسلام. ازاي ؟ اللي بيتقال في رواية رحلة الدم او القتلة الاوائل
بتاعة ابراهيم عيسى عن اصحاب النبي عليه الصلاة والسلام. بيقول ان الناس دي ما كانوش آآ دول عصابة. اشد من عصابة والله يا جماعة. السورة اللي بيوصف بها الصحابة في هزه الرواية اشد من
نافية. يعني لو قلنا عصابات لو واحد ما عندوش خلفية عن الاسلام او خلفية حقيقية عن صحابة النبي عليه الصلاة والسلام. الرواية دي ممكن تخلي دينه يضيع العياذ بالله رغم الضحالة اللي فيها. ولكن لو هو ما عندوش اي خلفية. يعني انا عمري ما شفت مستشرق حاقد ولا شفت اي حاقد عن الاسلام
اتكلم عن اصحاب النبي عليه الصلاة والسلام بهزه الطريقة وزي ما هنشوف الوقتي الغرب اللي ابراهيم عيسى ماشي وراهم وعايز يشيل السنة عشانهم الغرب بيعزم النبي عليه الصلاة والسلام ازاي ؟ والغرب بيتكلم عنهم بانبهار ازاي ؟ الرواية للاسف الشديد يعني بتنفث نفثات حقد وبتنطق بالحقد على
النبي عليه الصلاة والسلام من اولها اسمها رحلة الدم. يعني ايه رحلة الدم؟ مكتوب عليها كده في الاول القتلة الاوائل. تفتح الرواية تلاقيها بتتكلم عن طلحة والزبير وكعب بن مالك وعثمان بن
وعمر ابن ابي وعمر ابن الخطاب وبتكلم عن السيدة عائشة وبتكلم عن ام سلمة وبتتكلم هو بيتكلم عن مين؟ القتلة الاوائل كلها بتتكلم عن اصحاب النبي عليه الصلاة والسلام. بعد كده تشوف الشعار والاهداء بتاع الرواية تلاقيه كاتب هي لله. الله! كلمة جميلة قوي. انما لو عرفت ان
الكلمة دي هي اللي كان بيقولها قاتل عثمان بن عفان رضي الله عنه وهو قاعد يقتله ويطعنه وبيقول هي لله. قصدك ايه بقى؟ انت قاصد ولا مش قاصد؟ اللي هو قاصد؟ فهمنا
قصدك ايه ؟ ولو مش قاصد سبحان الله هي جت من عند ربنا انها نفس كلمة اللي كان بيعتدي بالدم على سيدنا عثمان ابن عفان رضي الله عنه وارضاه. الرواية يا جماعة
لو عايزين نسميها اسم تاني زي فيلم مولانا بالزبط لما قلنا النضارة السودا. ابراهيم عيسى مشكلته في الحياة انه لابس نضارة سودا. بيشوف بها كل حاجة. انا مش عارف هو عايش ازاي. بهزه
النضارة السودا اللي بيبص لكل حاجة في الحياة بها. سيدنا عثمان بن عفان ده كان واحد بتاع دنيا اصلا. واتعلم من عمر ابن الخطاب اللي اتقتل لان هو كتم دنيا عن الصحابة لانه كان قاعد يلم الفلوس ويجمع الفلوس وكان كل همه ان عمرو بن العاص يبعت له فلوس من مصر ما يبنيش بالجزية سدود
ولا حاجات جديدة لمصر لأ يبعتها. ففي الاخر اتقتل عشان كبت الدنيا بتاعتهم. عسمان بن عفان فتحها بحري بقى. وحول المدينة المنورة سنة عشرين هجرية لدبي اي الفين وسبعتاشر نايت كريب كبير مليانشو روسي وشو لبناني وكل صحابي عنده عشرة خمستاشر واحدة من جميلات العالم كلهم سبايا والصحابيات
طبعا هيتجننم ازاي يستردوا ازواجهم جنسيا. انتم فاكرين ان انا باقول لكم كلام من عندي! ده كلام الرواية اوعوا تفتكروا يا جماعة ان انا باتخيل ولا باسترسل ده كلام الرواية. رواية رحلة الدم. والصحابيات كانوا هيتجننوا ازاي يستردوا الصحابة جنسيا. فلجأوا الى واحدة اسمها
حبي معلمة للجنس في المدينة المنورة؟ يعني قصة اخترعها كده ابراهيم عيسى معلمة للجنس في المدينة المنورة آآ آآ تعلمهم ازاي يستردوا ازواجهم جنسيا من الشو الروسي واللبناني والعالمي اللي بقى في بيت كل واحدة منهم من
السبايا بتوع الفتوحات والصحابة ما كانوش خارجين للفتوحات عشان دين ولا دعوة ولا الكلام ده خالص. ده عشان الستات البيضا ده عشان الفلوس ده عشان كل واحد يجيب فلوس يبني بها قصر
يعيش فيه عمرو بن العاص في مصر سرق فلوس الدولة هو واللي فتحوا مصر وبنوا قصور وعمرو بن العاص ما فتحش مصر بسيف ولا الكلام ده خالص ده كان بالزكاء والتخطيط والخداع والمساومات ايه ده يا جماعة؟ وبعد كده السيدة نائلة زوجة سيدنا عثمان ابن عفان ده دي كانت
واحدة بقى بتفكر ازاي تسيطر عليه جنسيا من خلال التلمزة على حبي مدرسة الجنس في المدينة المنورة في هزا الوقت طلحة بن عبيد الله ده كان ممول خارج لقتل سيدنا عثمان هو اللي مول عملية قتل عثمان. عائشة هي اول واحدة قلبت المجتمع كله على قتل سيدنا عثمان. مين تاني في الرواية ما
مين تاني في الرواية ما اعتديش عليه؟ الصحابة اللي بايعوا النبي بايعة الرضوان كل دول اتقلبوا طلاب مال. اول ما شافوا الفلوس والستات الجميلة بتاعة الفتوحات كل دول اتقلبوا طلاب مال وكل دول جروا على الدنيا وسابوا كل حاجة. سيدنا علي بن ابي طالب ده واحد الخوارج هم اللي خلوه خليفة بعد كده. وواحد كان همه ان عسمان
قتل او عثمان يعني ما رضاش انه يقف اصلا معه عشان يدفن في مقابر المسلمين. لانه ادفن في مقابر اليهود زي ما بيقول طبعا ابراهيم عيسى. كل ده كدب في كدب يا جماعة. مش زي ما قال في اول
اول صفحة لجميع الاشخاص حقيقية زي ما هنتكلم الوقتي نضارة سودا. واحد لابس نضارة سودا وبيبص للحياة على ان كلها اسود في اسود ما فيش في الحياة نضيف واحد. التلاتة الوحاد الحلوين في الرواية مين ؟ ما فيش غير تلات شخصيات بس في رواية حلوين. الشخصية الاولى حبي معلمة الجنس في المدينة المنورة
اللي كان الصحابيات بيتلمزوا على ايديها واللي نائلة راحت لها بعد ليلة الدخلة مع سيدنا عثمان. ده الكلام ده في الرواية. تعرفها تفاصيل ليلة الدخلة ازاي وحبي كانت اورب مائلة. ايه الكلام ده؟ الكلام ده بيتسكت عليه في بلد الازهر ازاي؟ الكلام ده بيتسكت عليه في بلد اسلامية ازاي؟ الكلام ده بيتسكت عليه في بلد بتقول لا اله الا الله محمد
رسول الله ازاي ؟ لما كنت بارد على سلسلة مولانا كت هادي هادي فعلا لان الكلام يعني يعني كان كلام يضحك. هنا الكلام مش شبهات والله اطحل من الضحايا انما شتيمة. واحد استغفر الله العظيم واتوب اليه. فارش آآ حاجة كده في الشارع وقعد يشتم يشتم يشتم. ومطلوب بقى انك انت ترد على شتيمة مش
رد على شبهات حتى منطقية تقدر تتكلم ترد على الشيء المنطقي اللي فيها. وقاعد يشتم. التلات شخصيات الوحاد الحلوين في الرواية. شخصية حبي معلمتي الجنس اللي وقفت مع سيدنا عثمان لما اتقتل ودفنته في مقابر اليهود. الشخصية التانية نعفل اليهودي رغم انه يهودي. الا انه وقف مع عثمان بن
سعفان بعد ما مات بعد ما اتقتل ورضي يدفنه في مقابر اليهود لما كل الصحابة باعوه. وما حدش رضي انه يقف معه ويدفنه في مقابر المسلمين. رغم ان الصحابة صلوا عليه ودفنوه في
مقابر الواقعة كل زي ما نقول الوقتي انما سبحان الله العظيم يعني ايه افتراءات وخلاص هم بيظنوا ان ما فيش حد هيرد عليهم. بيظن ان الاعلام بتاعهم بيوصل للملايين وان احنا ربنا
مش هيوصل صوتنا للناس. حسبنا الله ونعم الوكيل. حسبنا الله ونعم الوكيل. الشخصية التالتة في القصة الكويسة طويس. ده مغني مخنث وبيغني صوت حلو وده اللي وقف مع حب يغني لها. يعني اغاني خاصة بها هي عشان يواسيها لما كانت زعلانة. يعني ايام الفتنة بتاعة سيدنا عثمان. يعني هم دول التلات شخصيات
المغني ومعلمة الجنس واليهودي. بس انما الصحابة كلهم ما فيش اي ميزة. انا باسأل بس ابراهيم عيسى. انا عايز اقول لك كل برامجك اللي بتشتم فيها الصحابة كل مقاطع اليوتيوب اللي بتشتم تلات صحابة. كل الرواية مولانا وفيلم مولانا ورواية رحلة الدم اللي بتشتم فيها الصحابة. انا عايز اقول لك بس اخرة الطريق اللي انت عايزه ده ايه؟ اخرة
في الطريق عايز تلغي القرآن والسنة اللي الصحابة نقلوهم عايز تلغي الشريعة اللي الصحابة نقلوها طب عايز ايه طب يعني اخرة الطريق ده ايه غمضوا عينكوا وتخيلوا نبقى زي الشيعة نشيل الصحابة
خالص ونلغوه من الوجود ونكفرهم كلهم. طب عايز تبقى ايه عايز تدي قدوة للشباب ايه؟ ده امريكا والعالم الغربي بيشتروا القدوات بيصنعوا قدوات من الهوا عشان يقولوا للشباب عندهم ان فيه حاجة محترمة في الحياة. انت عايز تلغي
ازاي؟ ازاي ده انهيار القدوة من امام الشباب معناها انهيار كل شيء؟ هو سحرة فرعون ليه وقفوا في وش فرعون؟ لما شافوا موسى قدوة واقف في وشه هو اصحاب الاخدود
ليه اترموا في النار وسبته على دينهم لانهم شافوا غلام الاخدود سابت على دينه. الناس بتتقلب تماما لما تشوف قدوة. تحطم القدوة عند الناس ليه؟ طب نهاية ده ايه طب انا عايز اسألك سؤال انت ما شفتش ولا حسنة في الصحابة؟ الرواية كلها انهم طلاب دم وطلاب جنس وطلاب مركز وطلاب سلطة وطلاب النضارة السوداء والمرض
نفسي اللي بيسيطر على جو الرواية ده انت ما فيش عند الصحابة كان عبادة؟ ما عندهمش زهد. ما فيش اي كلمة وصلت لك عن دعوتهم الى الله وجهادهم في سبيل الله وتضحيات
ومجاهدتهم ما فيش صفر. الصحابة في الخير صفر. يعني طب انت لما بتتكلم عن الشخصيات الغربية. بتتكلم في نفس الطريقة. انا رأيت يا اخواني واحبابي في الله ان لزاما علي ولزاما عليكم ولزاما عليك وعليك ان احنا نرد. نرد عن اللي بيتكلموا عن صحابة النبي عليه الصلاة والسلام. لان هي دي اخرتها بعد ما قبورهم
تفرقت في الارض عشان يوصلوا لنا الدين والاسلام. دي اخرتها. هو ده رد الجميل! ده اللي باسأله عن الساعة في الشارع وبيقول لي الساعة كم؟ باقول له شكرا. هي دي كلمة شكرا لاصحاب النبي عليه
الصلاة والسلام اللي ضحوا بعمرهم عشانا للاسف يا جماعة الرواية اللي بتنفث بالحقد دهيت لو جينا نحللها الرواية بتتكلم عن ايه اول حاجة النضارة السودا للفتوحات الاسلامية وان كلها ما هي الا من اجل الستات البيضا. يعني بتعبيره يعني. الفتوحات الاسلامية والفتح الاسلامي المصري طبعا نطلعه يعني مش كان آآ كان الروح
الكاثوليك بيحرقوا المصريين عشان يسخنوا الماية بتاعتهم. عشان الروم يستحموا بماية دافية. وجيل مسلمين انقذوهم. لا لا لا ده كل ده سايبه وبطريرك الكنيسة الارثوذكسية في مصر اللي قعد تلتاشر سنة هربان في الجبال. وسيدنا عمرو بن العاص رجعه الكلام ده كله ولا آآ عنده يساوي. هو هو عايز يشوه
النضارة سودا للصحابة الصحابة يساوي صفر في الحياة في كل صفات الدين والاخلاق طب مين الحلو عندك؟ انا مش عارف الحلو عندك نعسة لليهودي وحبي معلمة الجنس. دول اللي احنا نمشي وراهم بس. دول القدوات اللي عندك؟ هم دول القدوات للامة اللي انت بتقدمها للشباب. الرواية يا جماعة عبارة عن انقلاب. يعني بتقول
قد ايه الصحابة انقلبوا اول ما الدنيا جت لهم بقى بعد النبي عليه الصلاة والسلام قد ايه بقى عندهم لهفة وسعار على الفلوس وعلى الستات والمدينة المنورة ازاي بقت نايت
كلاب عالمي مليان اجمل نساء العالم كلهم سبايا وجواري. واموال على اموال على اموال وقد ايه يعني حتى بداية الرواية نفسها جايب عبدالرحمن ابن ملجم اللي هو قاتل سيدنا علي بن ابي طالب جايبه وهو قاعد بقى ايه يعني في حالة من السعار الجنسي المفروض الرواية اتكتب عليها
تمنتاشر. آآ في حالة من السعار الجنسي وعايز يقتل سيدنا علي عشان يتزوج امرأة مش عارف شكلها ايه ووصفها ايه. وبعد كده يقفل المشهد ويقول الرجوع عشرين هو قصده ايه ؟ قصده انه لو عايزين تعرفوا النموزج المتطرف بتاع الخوارج طلع ازاي ؟ بصوا للصحابة اصل كل تطرف في الامة هم الصحابة
قصر كل انحراف في نساء الامة من الصحابيات. ايه ده! الاجرام ده ازاي بنسكت عليه! ازاي ساكتين عليه في هذه الامة! يعني تزوير للتاريخ! تزوير لاول تلاتين سنة في عمر الامة الاسلامية وازهارها بمظهر رهيب. وان هي كأن النبي عليه الصلاة والسلام ما قالش عليكم بسنتي وسنة الخلفاء الراشدين المهديين من بعدي
اللي هم التلاتين سنة بتوع بتوع الخلافة الراشدة عايز يشوه السورة دي كدب. كدب في كدب. اول صفحة في الرواية بيقول كل شخصيات حقيقية. هو مين نعث لليهودي ده؟ ده في روايات
ما فيش ولا الولا صحيحة. عن واحد اسمه نعسل. ومين حبي دي ؟ جبتها منين ؟ جبتها من آآ كتاب جورج آآ جورج كادر بتاع آآ جورج كادر ده واحد سوري
يا جماعة واسمه جورج زي ما انتم شايفين ومألف كتاب موسوعة جنسية عن العرب. اه جبته من كتاب جورج كادر ومين حبي دي! ده جورج كادر نفسه اللي انت جايب
الكلام من عنده بيقول انها شخصية اسطورية. مين حبي دي؟ والكلام اللي انت قلته سيدنا عسمان اتدفن في مقابر اليهود والصحابة كلهم باعوه. وسابوه لحد ما وبعد ما اتقتل الكلام ده جبته منين؟ سيدنا عثمان مدفون في مقابر البقيع. انت ما زرتش قبور البقيع قبل كده؟ ما عملتش عمرة يا ابراهيم يا عيسى قبل كده؟ ورحت مسجد حبيب الله محمد عليه الصلاة والسلام وده
كلب مقابر البقيع ما كانش فيه يهود في المدينة المنورة في اللحزة دي خلاص. خلاص المدينة كلها كانت اسلمت ما عادش ولا واحد غير مسلم في المدينة المنورة في هذه اللحظة ومين اللي وسيدنا عثمان ليلة الدخلة تفاصيل ليلة الدخلة جبتها منين بقى ؟ يعني ونائلة عملت ايه مع سيدنا عثمان وجابته ازاي
الكلام ده انت جبته منين ؟ انت بتقول ابن كسير البداية والنهاية. اجيب لك ابن كسير. واديك مليون جنيه لو طلعتني الكلام ده منه. وابن كسير اللي انت بتقول عليه في البداية والنهاية ده
فوق عشان اسبت انك كاذب. انك كاذب على الله ورسوله وكاذب على صحابة النبي عليه الصلاة والسلام. ابن كثير في البداية والنهاية انت بتقول ان عثمان مدفون في مقابر اليهود يقول بلا خلاف عثمان مدفون في مقابر البقيع بلا خلاف. هو ده اللي انت بتقول انت جايب منه! طب ما انت وهو بتقول كلام خلاف هزه
مصادر اصلا من اين اتيت بهذا الكلام؟ انا عايز اقول لك بس حاجة معلشي انا عايز اقول لك يعني بدل ما كله وحش بالمنزر ده النضارة السودا اللي انت لابسها للمجتمع المصري في فيلم مولانا
واللي انت لابسها للصحابة والتاريخ الاسلامي في رواية رحلة الدم القتلة الاوائل. انا عايز اقول لك انت عارف انت بتتكلم عن مين ؟ انت بتتكلم عن اصحاب حبيب الله محمد عليه الصلاة
سلام. ننزل ويندوز بس عن الصحابة كده. الكمبيوتر بننزل له ويندوز الاول نعرف يعني ايه سي بيو. يعني ايه ماوس؟ يعني ايه كيبورد؟ عشان يعرف يتعامل. فانت يعني عايزين نزل ويندوز بس مين هم الصحابة؟ الصحابة دول اللي فتحوا نص العالم. الصحابة دول اللي نص الكرة الارضية قالت لا اله الا الله على ايديهم. اللي فلاسفة وعباقرة وعلماء الارض
قالوا لا اله الا الله على ايديهم. الصحابة دول لو كانوا شخصيات زي ما انت بتقول كده ما كانش الاسلام خط خمسين متر برة بيوتهم. الصحابة دول اللي انشأوا اعظم حضارة في التاريخ
البشرية واللي واضعي الحضارة الاسلامية كلها كانوا تلامزتهم وتلامزة تلامزة تلامزتهم. انت عارف انت بتتكلم عن مين؟ قال رسول الله صلى الله عليه وسلم اسمعوا شباب قال رسول الله صلى الله عليه وسلم لا تسبوا اصحابي. فوالله لو انفق احدكم ملء احد ذهبا ما بلغ
احدهم ولا نصيفه. لا تسبوا اصحابه. قال رسول الله صلى الله عليه وسلم فمن سبهم فعليه لعنة الله. اسمع اسمع يا ابراهيم يا عيسى اسمع يا كل علماني ويا كل ليبرالي ويا كل شاب ما هوش عارف مين هم اصحاب النبي عليه الصلاة والسلام. فمن سبهم فعليه لعنة الله والملائكة
اجمعين والناس اجمعين. يعني الناس نفسها لازم تلعنهم قال رسول الله صلى الله عليه وسلم عليكم بسنتي وسنة الخلفاء الراشدين المهديين من بعدي. دول اللي منهم عثمان بن عفان اللي انت مصمم تطلعه بتاع دنيا. ونفى سيدنا ابو زر عشان
الدنيا زي ما هنتكلم دلوقتي وهنرد بازن الله على الشبهات اللي انت قلتها لان الرواية واهية جدا يا جماعة ضحلة جدا جدا. جدا يعني انا لابي حنيفة ان يمد رجليه. يعني
الواحد لم يكن يتخيل ان هم يعني فعلا الكلام بتاعهم متهافت بهذه بهذه الدرجة. قال رسول الله صلى الله عليه وسلم خير الناس قرني افضل جيل في البشرية كلها جيل
مش دي احاديس النبي عليه الصلاة والسلام؟ قال رسول الله صلى الله عليه وسلم احفظوني في اصحابي. قال رسول الله صلى الله عليه وسلم اوصيكم باصحابي. قال رسول الله صلى الله عليه وسلم
الى اصحابي. قال رسول الله صلى الله عليه وسلم اكرموا اصحابي. كل دي احاديس عن رسول الله صلى الله عليه وسلم. مش عاجبك السنة؟ نحط السنة على جنب طبحيط الكرة
سؤال بقى قال تعالى لقد رضي الله عن المؤمنين اذ يبايعونك تحت الشجرة الف وخمسميت صحابي منهم كل اللي انت شتمتهم. كلهم كانوا مع النبي عليه الصلاة والسلام في هزا الموقف كانوا بيبايعوا النبي على الموت وربنا خلد المشهد ده في القرآن في سورة الفتح. قال الله عز وجل
محمد رسول الله والذين معه اللي هم الصحابة اللي انت بتتكلم عنهم. اشداء على الكفار رحماء بينهم. تراهم ركاعا سجدا يبتغون فضلا من الله ورضوان اسمع ذلك مثلهم في التوراة ومثلهم في الانجيل كزرع اخرج شطئا. يعني الصحابة اللي انت بتتكلم عنهم عنهم دول الله بشر بهم
من عظمتهم في التوراة وفي الانجيل. مش بس اتكلم عن عظمتهم. في القرآن وفي التوراة وفي الانجيل كمان. تتكلم عن مين؟ ده انت انت مش عارف هم اصحاب النبي عليه الصلاة والسلام. وما هو مقام اصحاب النبي كما قال النبي صلى الله عليه وسلم؟ النجوم املة للسماء واصحابي امنة لامتي. يعني
قبض في الارض زي النجوم في السما. يعني اللي عايز يحارب الصحابة عامل زي اللي عايز يحارب النجوم في السما ولا يضير السحاب. نبح الكلاب. هتجيب ايه يعني؟ يا اخوانا
ما يتوصف ليلة دخلة لسيدنا عثمان ونائلة هو الرواية دي المفروض اسمها ادب ولا ده قلة ادب؟ هو ده ايه؟ هو ده من باب الادب ولا من باب يعني التجاوز
عن الادب والاعتداء على رموز الامة والاباء العظماء بتوع امتنا الحنيفة طيب يعني آآ انا عايز اقول آآ آآ طب لو انت القرآن والسنة يعني عايز ايه يعني آآ آآ طب تعال لاقوال الغرب مش انتم بتحبوا الغرب يا جماعة؟ طب تعال الاقوال
الغرب كده اما نشوف قالوا ايه مايكل هارت صاحب كتاب الخالدون مائة واعظمهم. محمد آآ آآ مايكل هارت يا جماعة حط سيدنا عمر من اعظم ميت شخصية اسروا في تاريخ البشرية
وقال ان سيدنا عمر اعظم اثرا في تاريخ البشرية من يوليوز قيصر وشارلمان. وقال انه من نشر الاسلام في الارض بلاش مايكل هارت طب تعال للموسوعة البريطانية. الموسوعة البريطانية دي طبعا انتم عارفينها وعارفين قدرها الثقافي في العالم. بتقول ان عمر ابن الخطاب حول الاسلام من يعني امارة عربية الى امبراطورية عالمية. بلاش سيدنا
سيدنا عمر طب تعال لخالد ابن الوليد المستشرقين قالوا انه كان المسل الاعلى لنابليون بونابرت. اللي الغرب بيعدوا اعزم قائد عسكري في التاريخ. طب انت عايز مين؟ مبهور بمين؟ مبهور
جورج واشنطن عشان التجرد بتاعه وسيدنا سعد بن معاذ اهتز له عرش الرحمن. بسبب التجرد بتاعه. مبهور بابراهيم لينكولن عشان حروب توحيد امريكا طب ما ابو بكر الصديق حارب في ميت جبهة عشان توحيد ملك الاسلام وحكم الاسلام بعد موت النبي عليه الصلاة والسلام. مبهور بمين؟ مبهورين بمين؟ عايز توصلنا لمين؟ عايزنا نمشي
روميم يعني يا جماعة الصحابة صبروا كتير اوي عشانا. صبروا كتير اوي عشان احنا نطلع مسلمين. صبروا كتير الصبر التاريخي ده دول محطمي طواغيت الارض طواغيت مكة وطواغيت اليهود في الجزيرة العربية وطواغيت العرب وطواغيت الفرس والروم دول اللي اتحطموا على ايديهم. الصحابة صبروا صبر تاريخي المفروض
ان احنا نرد لهم الجميل اللي عملوه لنا. من اول المرحلة الجهرية. لما خباب رضي الله عنه كان ييجي يصلي ام انوار تجيب بتاعته تجيب السيف تحميه على النار وتحطه على راسه وهو بيصلي. يصعد الدخان ويسقط مغشيا عليه. جابوا حفرة وولعوا فيها نار ونيموه على ضهره
لحد ما النار والجمر سيحوله دهن ضهره. عمر بن الخطاب بعد عشرين سنة لما شاف منظر ضهره بعد عشرين سنة اغمي عليه. من من منظر ضهر سيدنا خباب. خبيب لما جم يقتلوه المشركين ابو سفيان علقوا على نخلة في التنعيم وقعد يقطع ايديه ورجليه بالسهام. وهو بينزف قال له
ايسرك انك في اهلك وبيتك ومحمد مكانك عليه الصلاة والسلام قال ما يسرني اني في بيتي ورسول الله يشك بشوكة. سيدنا سيدنا بلال كان تجيبوه ولما الحر يشتد يربطوه في في فرس برجليه وينيموه على الرمل والرمل طبعا مولع ويجرجروه على
رمل وهم ملبسينه درع الحديد الساخن. يعني تخيل كده صابعك اتحرق بنار وبعد كده قاعد اكحته على اسفلت. يعني كان شكله ايه؟ اتحمله قد ايه في شعب ابي طالب شعب ابي طالب استحملوا مجاعة جبارة. لدرجة ان احد الصحابة بيقول وجدت شيئا رطبا وضعته في فمي. والى اليوم لا ادري ما هو. كانوا
بيجلو واحد لقى جلد بعير ميت سعد ابن ابي وقاص اللي انت دلوقتي بتشتم في هؤلاء الصحابة جلد بعير ميت خده غسله وطحنه وطبخه وكله من الجوع عشان النهارده احنا نطلع مسلمين. عشان النهارده نمسك المصحف. عشان النهارده نقدر نوصل الرسالة للامة واقفين في وش الهداية ليه؟ في المدينة المنورة ميت
ثرية وتلاتين غزوة مية وتلاتين معركة. ضحوا بدمهم فيها عشان الاسلام ينتشر في الارض. وعشان دين ربنا يقوم في تسع سنين بس. كل ده عشان ايه كل ده في الاخر دي اخرتها مع اصحاب النبي عليه الصلاة والسلام
انا عايز اقول لك هي ايه الشبهات اللي انت قلتها في هزه الرواية؟ يعني يا جماعة تعالوا ما نلاقيش كده الشبهات اللي اتقالت في هزه الرواية عن صحابة رسول الله صلى الله عليه وسلم عن اللي بزلوا
عشان اول شبهة من الشبهات اللي في الرواية ديت بيتكلم عن انه طبعا يعني انا مش هجيب بالترتيب من اول الاقراة لاخرها. انما الرواية مليانة ابو هريرة بزنسة ابو هريرة
عايز اقول لك ان ابو هريرة ده كان راجل اعمال بتاع بيزنس. ابو هريرة يا راجل! يا جماعة على فكرة احنا دلوقتي هنبدأ فقرة الضحك بقى في البرنامج بازن الله سبحانه وتعالى. فكر هناك ابو
يا راجل طب كل اتجاهات البزنسة على حتى غير ابو هريرة. ابو هريرة ده يا جماعة كان رايح للنبي عليه الصلاة والسلام في المدينة قبل موت النبي بتلات سنين وكان غني. خسارة في كل ماله عشان يقعد جنب
ليل نهار يطلب العلم لدرجة انه بقى من اهل الصفة في الاخر قاعد في المسجد لا يجد قوت يومه. تلات سنين كان بيسقط مغشيا عليه من الجوع. يصرع من عشان مش راضي يشتغل احسن يضيع عليه حديس من احاديس النبي عليه الصلاة والسلام. ده ده قبل النبي. طب وبعد النبي بقى وما بدلوا تبديلا. بعد النبي لما بقى امير على المدينة المنورة كان
الشوال بتاع الاكل ويجري في الشارع بتاع المدينة ويقول وسعوا لاميركم. ابو هريرة بيقول لك ابو بكر الصديق ده اول الدواعش. اول واحد اسس الفكر ده عائشة ابو بكر ليه ؟ ابو بكر ده كان بيحرق كان بيحرق الناس ازاي ؟ يا اخي طب هات حد غير ابو بكر ده ارحم الصحابة. ده يعني هات حد تاني. اي حد
ابو بكر ليه ؟ خارج السلم. ابو بكر حرقه وجبت الكلام ده منين يا ابراهيم يا عيسى؟ زي حبي وزي نعسل وزي هو انت اي حاجة بتلاقيها في الشارع. حد بيقول لك بتاخدها وبتتكلم فيها؟
منين ؟ ضعيف غير صحيح. هو لأ هو مش فيه حاجة اسمها سند يا جماعة! ده اعزم ما يتميز به الاسلام في العالم كله. والمستشرقين مبهورين به. علم السند ان ما عندناش حاجة من غير سند. ابو ذر الغفاري بقى عثمان بن عفان طرده. طرده ليه من المدينة ونفاه؟ نفاه لان هو كان خانقه دنيويا وقعد يقول له الزهد الزهد الزهد. بسبب
كده اول حاجة نفافل في الربظة. الربظة دي جزء من المدينة اصلا. مين قال لك ان الربزة دي كانت منفى؟ تاني حاجة الربزة ده ابو زر كان بيروحها من ايام النبي عليه الصلاة والسلام اصلا. وكان بيروح يقعد فيها خلوة
كان الصحابة بيروحوا يختلوا فيها بالعبادة. في الربذة ويقضوا بها ما تبقى من اعمارهم في العبادة. والخلاف ما كانش بين ابو زر وعثمان. ده كان بين ابو ذر رضي الله عنه
وارضاه وبين كل الصحابة. حوالين اختلاف على اية مش حوالين زهد. الكل كان زاهد. الكل كان عابد. كما قال الله تراهم ركاعا سجدا. يبتغون فضلا من الله ورضوانه. الله بيقول انهم بيبتغوا فضلا من الله ورضوانا. وانت بتقول ان هم طلاب سلطة وتجار دين. وان هم بتوع سبوبة وبتوع مصلحة. جبت الكلام ده
اصدقك ولا اصدق ربنا؟ اصدقك ولا اصدق ما لك الملك ولا اصدق انسان؟ مخلوق بيسيء الزن بكل حاجة سيدنا ابو ذر الغفاري كان مختلف على تفسير اية. الياء والذين يكنزون الزهب والفضة. كان شايف ان ما ينفعش حد يملك اي شيء. اللحاء تقول ما فيه فقير في الامة. والصحابة كانوا بيقولوا
قلت له لأ. ده معناه ان الناس تطلع الزكاة. بس هو دي القضية يا جماعة. هي دي القضية. طب طلحة بن عبيد الله عنده ممول عملية قتل عسمان على ايد الخوارج. يا سلام
ازا كان طلحة بن عبيد الله دخل معركة الجمل بعد قتل سيدنا عثمان عشان يسأر لدم سيدنا عسمان. يبقى هو اللي مول اكله زي ما بتقول السيدة عائشة بالزبط هي لاول واحدة قلبت على سيدنا عثمان. يا اخوانا ازا كان عائشة راحت معركة الجمل مع طلحة عشان تقول لسيدنا علي لازم
اخد بتار عسمان واللي قتلوه ما يتسكتش عليهم. يبقى انت مطلعهم وهم قتلة عثمان ايه التزوير التاريخي والكدب زي ما ربنا بيقول وقلبوا لك الامور. كله يدخل في بعضه عندك ليه ؟ طلحة ابن عبيد الله الوحيد اللي وقف يدافع عن النبي عليه الصلاة والسلام في غزوة احد لما اتقتل سبعة من الانصار وحصل هرج في المعركة. والنبي بقى لوحده وقف
ويدافع عن النبي. اصيب اصابات بالغة لدرجة انه روي عن النبي عليه الصلاة والسلام انه قال بعدها من سره ان ينظر الى شهيد يمشي على وجه الارض فلينظر الى طلحة. طلحة
ابن عبيد الله لدرجة ان النبي قال للصحابة دونكم اخاكم فقد اوجب اي وجبت له الجنة. طلحة بن عبيد الله. اللي النبي قال وجبت له الجنة. انت جاي تقول عليه هذا الكلام؟ طب يعني شبهات غريبة يا جماعة. وبيقول لك ان الصحابة دول طلاب سلطة. طلاب سلطة وكل ده وكل الفتوحات الاسلامية كانت عشان السلطة وكل
الاقتتال بين الصحابة كان عشان السلطة وعشان الستات البيضا. عشان السلطة لما سيدنا ابو بكر الصديق ادى صق ورقة حتة ارض يعني لواحد من الاعراب. فجه ياخد من دار الخلافة فعمر مزق الورقة وقال له ما لكش حاجة. انت كنت بالمؤلفة قلوبهم وما عدش لك حاجة دلوقتي. فدخل على على سيدنا ابو بكر الراجل بيقول له لا ادري. اهو الخليفة ام انت
بيقلبوا على سيدنا عمر. فقال ابو بكر هو الخليفة ان اراد. دول كانوا طلاب سلطة؟ اه كانوا طلاب فلوس. كانوا طلاب كمان نساء وستات بيضا والفتوحات الاسلامية كانت عشان الستات البيضا. طب وفتح السودان وفتح صعيد مصر كان عشان الستات البيضا وفتح آآ آآ الاجزاء بتاعة افريقيا كانت عشان الستات البيضا طيبين
ماشي يا سيدي. وابن عمر لما قعد ست شهور في الجليد في فتح بلاد فارس كان عشان الستات البيضا. يعني هم كانوا بتوع شهوة وام سليمة لما سابت زوجها عشان الاسلام. كانت شهوة وسعد
ابن الربيع لما كان هيطلق اجمل زوجة واحب زوجة اليه عشان سيدنا عبدالرحمن ابن عوف كان شهوة وحنظلة لما ساب ليلة دخلته عروسته وخرج يستشهد في سبيل الله في في غزوة احد كان شهوة ومرصد لما رفض عرض عناق بالزنا وهو في مكة كان شهوة اللي نابليون بونابرت ما قدرش يرفضه قدام
وانهارت امبراطوريته ضعفا قدام جوزيفين لما حبها. كل ده كان شهوة من صحابة النبي عليه الصلاة والسلام. فين يا اخوانا كان طلاب شهوة ده؟ اه كانت قلوبهم شديدة قاسية وجايبهم في الرواية بقى ايه ان هم شدة بقى ويجبروا الناس على الدخول في الاسلام هو ده كانت قسوة وكانت شدة انت عارف انت بتتكلم عن مين؟ انا لو قلت لك في
داعية اسلامي دلوقتي اسلم على ايده عشرة مليون. هتتخيل انه شديد وقاسي وفز ولا يقينا شخصيته جميلة وكاريزمك وحاجة بقى ما حصلتش امال اللي اسلم على ايده نص العالم انت متخيل كانت شخصيتهم جميلة قد ايه؟ كان عندهم رأفة ورحمة ازاي زي ابن مسعود لما دخل حفلة غنائية لجازان ووعظ وخلى زان ييجي للمسجد
ويبقى من اهل الدين ومن اهل علم الحديس وطلب حديس رسول الله صلى الله عليه وسلم يعني انت ازاي عايز تقول ايه ؟ دول طلاب دنيا. عايز تسبت في سبعميت صفحة ان هم طلاب دنيا باي طريقة. طلاب دنيا منين ؟ وابو بكر الصديق اللي خرج من باله تلات مرات
تلات مرات بقى ما عهوش ولا مليم عشان يمول الدين ويمول الدعوة. ده كان طلاب دنيا وسيدنا مصعب لما اتقطع قطعوا له ايديه اليمين. مسك بايديه الشمال قدام النبي عليه الصلاة والسلام وهو بيدافع عنه في غزوة احد. السيف وقع وما رضاش الراية تقع. قطعوا له ايده الشمال. مسك الراية بين رقبته وبين صدره. دبحوه
سقط والراية ما سقطتش اعزم موتى في تاريخ البشرية بعد موتات الانبياء. الانصار اعظم بيعة في تاريخ البشرية. لما النبي عليه الصلاة والسلام قال لهم عشان اجي لكم المدينة تبايعوني على ان تقوموا لله لا تخافون في الله لومة لائم. تقوم واحد يديهم شروط شروط شروط. فقالوا له طب ما لنا يا رسول الله قدام الشروط دي كلها؟ قال لهم
الجنة ما لكوش غير الجنة. الحاجة الوحيدة اللي لكم هي الجنة بس ووافقم على هزه البيعة العظيمة. يبقى يا اخوانا واحنا بنتكلم عن ان اصحاب النبي عليه الصلاة والسلام هنقول ان هم كانوا طلاب دنيا. سم انت لما بتقول الكلام ده انت كده بتقدح في قول الله وما بدلوا تبديلا. يبقى الصحابة بدلوا وغيروا بقى. يبقى
انت لما بتقول انهم طلاب دنيا يبقى النبي ما عرفش يربي. يبقى النبي كان بيفشل في التربية. انت لما تقول انهم طلاب دنيا يبقى ربنا ما عرفش يختار لدينه صح زي ما انت عايز توصل في الرواية
ان الصحابة ما تغيروش ايام النبي عليه الصلاة والسلام. انما بعد موت النبي اتغيره واتقلبم وبقوا شخصيات هتموت على الستات وهتموت على الحريم وهتموت على فلوس وهتموت على القصور وهتموت. يعني الصحابة بقى بقوا اتغيروا خالص بعد موت النبي لما الدنيا جت لهم بعد الفتوحات. الكلام ده انت جبته منين؟ سيدنا سلمان الفارسي بعد ما بقى امير
فارس اشتغل خواص عشان ياكل من عمل ايديه. سيدنا ابو هريرة كان شيال بيشيل في المدينة المنورة بعد ما امير المدينة ويأكل بنفسه على رضي الله عنه وارضاه سعيد بن عامر طلع كل الفلوس اللي الدولة ادتها له لما بقى امير في الشام عشان يتصدق بها وكان هيطلق مراته لما اكتشفت منه هزا الامر
جبت الكلام ده منين ؟ سعد ابن ابي وقاص القائد العالمي وابو عبيدة ابن الجراح عاش في اوضة بعد ما بقى جنرال اسلامي على مستوى العالم. وفاتح دول عاش في اوضة من غير عفش. عمر ابن الخطاب والدي ورا انت في قصة الحضارة. والدي ورانت يعني يفقسوا الحضارة كان بيتعجب من زهد سيدنا عمر. ومن التقشف الرهيب
عند سيدنا عمر ابو ايوب الانصاري وهو عنده واحد وتسعين سنة لما المسلمين خرجوا في البحر لفتح بلاد الترك. كان عنده واحد وتسعين سنة قال ما ابقت لنا اية النفير جنبا ننام عليه وقام وراح يجاهد في سبيل الله ومات في البحر. ومدفون الى الان عند تركيا. قبورهم اللي تفرقت في الارض ديت عشان الفتوحات
الاسلامية. كانت عشان الستات البيضا يا اخي اتق الله. اتق الله. انت بتقول انك انت مسلم. انت بتقول انك انت مسلم وانك انت يعني اتق الله. ده كلام يقال عن
اصحاب النبي عليه الصلاة والسلام عن صحابة رسول الله ده ربنا بيقول من عادى لي وليا فقد اذنته بالحرب. ما انتاش خايف تعادي صحابة رسول الله صلى الله عليه وسلم
كم ورثة النبي عليه الصلاة والسلام؟ اولياء الله اللي نشروا لنا الدين وضحوا عشان الدين يبقى منين بتقول كده ؟ يعني انت يعني عشان كده ابراهيم عيسى الرواية كلها عن الصحابة وعن بعض شخصيات الخوارج. هو عايز يقول لك ان الخوارج اتصدموا في الصحابة
لما شافوا انفتاحهم على الدنيا بعد الفتوحات. جبت الكلام ده منين ؟ الصحابة ماتوا على ما عاشوا عليه من الزهد والدعوة والجهاد والتضحية. جبت الكلام ده منين ؟ هو هو يعني ده ده مش اسمه شبهات ده اسمه شتيمة يا جماعة. سم يا جماعة هو انا لو جا لي دنيا وانا قبلتها هو ده حرام؟ بعض الناس تعترض على المشايخ دلوقتي ان هم قبلوا الدنيا
لما جت له هو ده حرام في ايه ؟ هو ايه الحرام في كده ؟ النظرة المعقدة للدين هي اللي كرهت الناس في الدين، وهي اللي خوفت الشباب في الدين. ان هم اعتقدوا ان الدين معناه ان انا ارمي الدنيا. مين اللي
قال ان انا ارمي الدنيا. معناه الدين وان الدنيا لو جات لي انا ارميها. النظرة المعقدة للدين دي جبتوها منين؟ الصحابة كانوا مش عصاية جميلة. لزيزة مفرحة مبهجة. عشان كده قصروا في الدنيا
كلها اه اه بالدعوة بتاعتهم. طبعا يعني من اكتر شبهات بقى اللي اللي بيلمح اليها من هنا وهناك اقتتال الصحابة. اقتتال صحابة النبي عليه الصلاة والسلام تنكر بقى النساء ان علي قاتل سيدنا معاوية وطلحة والزبير دخلوا في القتال وحصلت معركة الجمل ومعركة صفين تنكر بقى ان الصحابة اقتتلوا بينهم وبين بعض وان حصل
اقتتال وكل ده كان عشان السلطة وعشان المراكز. اول حاجة اول حاجة هو لا كان عشان سلطة ولا عشان مراكز وانا اقول لك دلوقتي عشان ايه. ولكن يا جماعة فيه فرق
فين اليوتوبيا والعظمة؟ احنا بنعزم الصحابة انما اليوتوبيا المسالية والتصور الوهمي ده مش موجود عندنا. يا اخوانا الصحابة كانوا شخصيات عزيمة ولكن ما عندهمش عظمة لم يكونوا انبياء معصومين. يبقى لما كانوا ساعات يختلفوا فيه منهم واحد بيبقى صح. واحد منهم عنده رأي وعنده وجهة نظر ويعني واحد له اجرين وواحد
من اجتاد وله اجر باذن الله سبحانه وتعالى وله وجهة نزر. انا عايز اقول لكم يا جماعة ان الصحابة اللي اشتركوا في الاقتتال كله تلاتين واحد. وده قول الحسن البصري. الصحابة دول مية
الف واحد اللي كانوا حاضرين للنبي عليه الصلاة والسلام في حجة الوداع تلاتين واحد. اللي دخلوا امال المية وعشرين الف الباقيين قد ايه ؟ يعني ما يجيش واحد في الالف. ما يجيش نسبة اصلا. قال لها طب اومال
هم اختلفوا ليه بقى ؟ او حصل اقتتال الصحابة ليه ؟ مش عشان لا سلطة ولا مركز ولا سيدنا معاوية كان متبت في الشام وعايز يبقى هو الخليفة ولا الكلام اللي كل الشيعة قاعدة تقوله ده
خالص امال المشكلة المشكلة كلها ان لما اتقتل عثمان الصحابة اتفزعت قلوبهم. فاتقسمم لتلات اقسام. قسم بيقول لازم ناس ارحام اهلا لان الطريقة اللي اتقتل بها عسمان ما نقدرش نسكت عليها. الخوارج كتير الخوارج قليلين لازم نقتل اللي قتل عسمان بن عفان. ده كان سيدنا معاوية والسيدة
عيسى وسيدنا طلحة وسيدنا الزبير بيقولوا لازم نسهر حالا. بالزات لما بعض الصحابة خدوا اصابع السيدة نائلة اللي الخوارج قطعوها وهم بيقتلوا عثمان خدوا القميص اللي نزف عليه دم عسمان وهو بيقتله سيدنا عسمان لما دخلوا عليه وهو صايم وبيقرا قرآن وضربوا المصحف برجليهم. وقعدوا يطعنوه يطعنوه ويقولوا
لله وسيدنا عثمان اليوم اللي قبلها رأى رؤيا النبي عليه الصلاة والسلام بيقول له تفطر عندنا غدا فاصبح صائما وقعد يقرا القرآن وفتح باب بيته وامر الصحابة ان ما حدش
تقرب منه ولا من بيته. معاوية قال له ابعت لك جيش قال له لا يمكن سيدنا علي ابن ابي طالب راح يناصره قال له لا يمكن هيسال دم مسلم بسببي. ابو هريرة راح له رجعه الصحابة راحوا له رجعهم رفض تماما
انه يسال دم بسببه. رفض تماما سيدنا عائشة ما حدش يقول للصحابة كانوا فين؟ سيدنا عثمان اللي رفض تماما. ولما دخلوا قتلوه بعتوا قميصه واصابع نائلة لمعاوية في الشام فطبعا
الام هاجت. ازاي ؟ فكان فيه ناس رأيها لازم يتقتلوا ويتاخد تار عسمان دلوقتي. الرأي التاني كان رأي سيدنا علي بن ابي طالب انه قال يا جماعة الوقت الناس دي عشر تلاف واحد
قعدوا اسبوع اللي قتل عثمان بايديه. قعد اسبوع هو الامير بتاع المدينة المنورة. والخوارج كانوا منتشرين في الامة في الوقت ده. قال لهم الامة دلوقتي بتتشقى وبتنهار انا ما ينفعش ان انا اخد التار دلوقتي. الامة تتماسك وبعد كده خد بالطهر. فقه التغيير التدريجي. النوع التالت بقى اللي هو تسعة وتسعين في المية من الصحابة
ما تدخلوش اصلا وقالوا احنا هنعتزل الفتنة تماما ولن نتدخل فيها ابدا. هو ده اللي حصل يا جماعة. كان كل واحد عنده وجهة نزر. والعلماء على ان المصيب هو سيدنا علي بن ابي طالب
سيدنا معاوية اجتهد فاخطأ فله اجر بازن الله. انما سيدنا علي بن ابي طالب اجتهد فاصاب فله اجران. هو ده كلام العلماء. كلام علماء الامة كلام النبي عليه الصلاة والسلام من قبل ما يموت عليه الصلاة والسلام. يعني فيعني في الوقت يا اخواننا الموضوع كان بسبب ايه؟ كان بسبب خلاف على التعامل مع قتلة
بس لا سلطة ولا ملك. يعني معاوية ما كانش عايز ياخد الخلافة يا جماعة معاوية اعلن انه يبايع علي بس بعد ما علي ياخد بالطاء وطلحة والزبير نفس الكلام. الموضوع ما كانش اكتر من ازاي يتاخد بالطار. وبعد كده يتدخل اليهود ومؤامرات والكلام ده بازن الله سبحانه وتعالى يعني ايه هنشرحه وو
بازن الله في لقاء قادم وفي نفس الوقت انا هانزل لكم كتب عشان تعال بعد الدرس بازن الله عشان تعرفوا الموضوع تماما. تماما تماما هانزل لكم تلات كتب بعد الدرس ان شاء
وبازن الله ان ما كانوش نزلوا فعلا فضل ومنة الله سبحانه وتعالى واقول لكم على التلات كتب دول في نهاية الدرس عشان ما حدش يضحك عليكم بعد كده ابدا ابدا
طيب انا اقول لكم حاجة. اقتتال الصحابة. طب ما الامريكان اقتتلوا مع بعض في بداية تأسيس الامبراطورية الامريكية. شمال وجنوب امريكا اقتتلوا وابراهيم لينكولن كان قائد هزه الحرب والى اليوم ابراهام لينكولن بيصنف من الاباء العظماء لامريكا. وبيتنحت صوره في الجبال في امريكا عشان الحرب دي اصلا. وبيعتبروها اعزم موقف وقفوا
ابراهيم لينكولين والا امريكا ما كانتش اتوحدت الامبراطورات العظمى وهي بتنشأ بيبقى لازم تضحية بالدم عشان المبادئ وعشان قيادة الامة واقامتها على لما بيحصل الخلافات اللي حصلت في بمسل هذا اللي حصل في امريكا. يعني يا اخوانا ما الامريكان اقتتلوا. ما بتقولوش ده وحشة ليه؟ وبتعتبروها حروب
توحيد وبتعتبروها وكان اقتتال الصحابة في النهاية نتيجته توحيد الامة كلها. فعلا وزي ما يقولوا لك هم تلاتين من مية وعشرين الف. فعليا. فيعني يعني لمازا هزه الشبهات؟ طيب كلامك عن سيدنا عسمان في فيلم مولانا وانت بتشتم فيه وفي رواية رحلة الدم وانت بتشتم فيه يا اخي عثمان ابن عفان بالعشرة المبشرين
جنة. ده قول النبي صلى الله عليه وسلم الرسول عليه الصلاة والسلام بشره بالجنة وهو عايش. رضي الله عنه وارضاه. انت بتتكلم عنه كده ازاي؟ عثمان ابن عفان اللي ما رضاش دم مسلم واحد
يسيل بسببه. ولما الصحابة جولوا الخوارج محاصرين بيته. قالوا له دول مسكوا المسجد النبوي بيأموه. قال لهم تصلوا وراهم. لازم الامة تفضل متوحدة دمي ما يبقاش ما يبقاش عائق امام وحدة الامة. عثمان ابن عفان الشخصية الجبارة. الشخصية التاريخية. لما منعوه من الشرب. الخوارج منعوني
يوصل له ميه سيدنا عثمان ابن عفان قال لهم ده انا اشتريت بئر الرومة من فلوسي عشان اسقي المسلمين انتم جايين النهاردة تمنعوني ده انا جهزت جيش العسرة من فلوسي عشان نصرة الاسلام جايين النهاردة تمنعوني من شربة الماية. سيدنا عثمان بن عفان رضي الله عنه وارضاه ورضي الله عن الصحابة الكرام. اللي بيحصل في الرواية ده يا جماعة
لا هو زي ما الناس بتقول ده ده دعوة للشيعة ولا ده يا جماعة ده يعني ده ازمة نفسية. النضارة السودا اللي بالمنزر ده دي ازمة نفسية يا جماعة دول صحاب
رسول الله صلى الله عليه وسلم خير من مشى على وجه الارض بعد الانبياء. صحابة النبي اللي نسأل الله ان نكون معهم في الفردوس الاعلى. اللي نسأل الله ان يلحقنا به
في الفردوس الاعلى. عمر عثمان علي كل اصحاب النبي عليه الصلاة والسلام كلهم وانا يعني من بعد رمضان وانا بدي سلسلة اسمها الاسطورة للي عايز يراجعها من على اليوتيوب او على الفيس آآ اسمها الاسطورة الاسطورة عن عظمة اصحاب
النبي عليه الصلاة والسلام ومدى موقفهم المبهرة. في النهاية طبعا عشان ما ابقاش طولت اكتر من كده. في النهاية يعني النهاردة كان الدرس ده آآ آآ يعني آآ مازا يريد ابراهيم عيسى من صحابة رسول الله صلى الله عليه وسلم؟ رد على رواية رحلة الدم اللي هي سبعمية صفحة بيعنيتها لك بقى ان هي مليانة
ما فيش فيها اي حاجة. حاجة خاوية ما فيش فيها غير شتيمة لاصحاب النبي عليه الصلاة والسلام. حسبنا الله ونعم الوكيل. ان الله يدافع عن الزين امنوا. ربنا هيدافع عن اصحابه
وانت ما دفعتيش ربنا هيدافع. لو انت ما دفعتش ربنا هيدافع. دافعوا عن اصحاب النبي عليه الصلاة والسلام. دافعوا عنهم يا جماعة. دافعوا مش دي كلمة شكرا لهم على الجميل بتاعهم لنا
ضحوا بعمرهم عشان لو بدمهم عشانا. يا اخوانا مش ده اخرة اللي عملوه عشانا والتضحيات اللي ضحوا بها عشانا. هدم الصحابة يساوي ان القرآن خلاص ما عدش فيه دليل عليه
والسنة والشريعة ما عادش فيه دين اصلا. هدم الصحابة معناها ان ما عادش فيه قدوة اصلا. هدم الصحابة زي ما فودافون بتقول قوة كل جيل في الجيل اللي قبله يبقى هدم الجيل اللي
قبلنا او هدم الاباء العظماء في الدين هو هدم لقوة الاسلام في الارض اصلا. هدم الصحابة اخرته ايه؟ اخرته ان الشباب هيزداد انحراف عن دين ربنا الا تجيبوه؟ الا تجيبوه؟ الا تردوا عن صحابة النبي عليه الصلاة والسلام؟ انتم يا ابطال المعركة. فضل ومنة الله من ساعة ما بدأنا سلسلة مولانا
ومن قبلها سلسلة حلب وانتم ابطال المعركة. اللهم لك الحمد يا جماعة انا لم اكن اتخيل ان انتم ابطال بهزه الدرجة. وان انتم بفضل منة الله هتكافحوا من اجل نشر
الدفاع عن دين ربنا وعقيدة الاسلام وعن صحابة رسول الله صلى الله عليه وسلم بمسل هزا الدفاع اللي انتم دافعتوه وبفضل منة الله ونشرتم الامر يعني جزاكم الله خيرا عشانها. ولكن حتى الممات احنا بننصر دين ربنا بازن الله وبننشر دين ربنا. انا باقول للمكتبات اللي بتبيع الرواية
باقول لهم انا هاديكم مسل بسيط بس. لو واحد قام جاي جاب صورة مرات واحد وركبها على صور جنسية وحشة. وقام طابع الصور دي عشان يبيعها. وقام رايح مكتبة بيملكها جوز الست دي وقال له بيع الصور. فالراجل قال دي مش مراتي طبعا ودي صور متفبركة على مراتي فانا هابيعها عشان استرزق واكل عيش. الراجل
ده انتم تحكموا عليه بايه؟ الراجل اللي قبل يبيع صور بتفضح مراته بهزا المنزر وبتفتري على مراته بهزا المنزر. انتم بتبيعوا روايات كتير على اصحاب النبي عليه الصلاة والسلام. وبتفتري على القرآن والسنة. الجنيه اللي هييجي منها جنيه حلال. لو نقطة دم حرام دخلت كبد الانسان هتخرج من كبده وهو سليم. يعني كله لحم نبت
من حرام فالنار اولى به. نخلط الحرام بالحلال ليه يا جماعة؟ يعني آآ رسالة طبعا لكل واحد غاير على دينه وعايز يرد يا جماعة على الاتهام للصحابة آآ نزلنا لكم تلات كتب ركزوا بقى معي جدا جدا جدا. نزلنا لكم تلات كتب بي دي اف على الصفحة. ان شاء الله الكتاب الاولاني كتاب حقبة من التاريخ
الشيخ عثمان الخبيس الكتاب ده بيتكلم عن قتال الصحابة. اقتتال الصحابة وفتنة معاوية وعلي وصفين والجمل وفتنة قتل عثمان الكتاب التاني كتاب الشيخ محمد حسان الفتنة بين الصحابة والكتاب بتاع الشيخ محمد حسن ده قد يكون اقوى كتاب الفوش الامام احمد حسان. كتاب قوي جدا فعلا. يعني انا فاكر وانا طالب لما سمعت الكلام وكان الموضوع شديدنا واحنا طلبة
وانا طالب في كلية طب كنت قايمة في سنة تالتة طب تقريبا حاجة زي كده. الكلام ابهرني بالاقناعية اللي فيه. نزلنا لكم الكتاب والكتاب التالت كتاب الشيخ آآ آآ عبدالهادي آآ آآ عن فتح مصر لان الرواية مشوهة فتح مصر تماما. مشوهاه تماما. فعن فتح مصر وعظمة فتح مصر
التلات كتب احنا منزلينهم عشان تعرفوا تاريخكم يا شباب. اقروهم يا جماعة انا انا اردت ان انا اعمل لكم مسابقة فيهم ولكن انا لسة مش عارف لو عملناها مسابقة هتبقى الجوايز ايه بالزبط
فاقروهم يا جماعة. اقروهم واتكلمم. اقروهم. ما تبقوش زي كلمة موسى ديان. لما ضرب مصر في سبعة وستين بخطة ستة وخمسين. قالوا له انت مجنون! ازاي ما غيرتش الخطة؟ قال لهم العرب
لا يقرأون واذا قرأوا لا يفهمون واذا فهموا لا يعملون. وازا عملوا لا يستمرون. انتم فعلا ما بتقروش! لازم نقرا يا جماعة. لازم اقرأوا التلات كتب دول جهاد في سبيل الله. امانة في رقبتكم. حق الاسلام عليكم. حق اصحاب النبي صلى الله عليه وسلم عليكم. ولو قرأتوهم هتجنم وهتتكلموا في الدنيا كلها
عن صحابة النبي عليه الصلاة والسلام وعظمة اصحاب النبي عليه الصلاة والسلام. دافعوا عن دينكم. ربنا بيقول يريدون ليطفئوا نور الله. العلمانيين والليبراليين بيحاربوا الائمة الاربعة بيحاربوا البخاري ومسلم بيحاربوا الاسلام. بيحاربونا في الاعلام والافلام والروايات والمقالات والجرايد والتوك شو. دينك بيطعن فيه ليل نهار وطعنه في
لو اللي بيطعن فيه ابوك او والدتك او هتسكت ؟ طب اللي بيطعن في دينك واصحاب النبي عليه الصلاة والسلام؟ هتسكتوا ازاي يا جماعة؟ كونوا انصار الله. كونوا انصار والله يا شباب كونوا رجال المعركة يا شباب انصروا دين ربنا سبحانه وتعالى زي ما اتكلمنا النهاردة فودافون هي اللي ردت على ابراهيم عيسى النهاردة يا جماعة. لما قالت له قوة
خد كل جيل في الجيل اللي قبله والجيل بيسلم للجيل وقطع جيل من السلسلة معناه ان احنا بنضيع الاجيال القادمة ربنا يبارك فيكم وربنا يسددكم ان شاء ان شاء الله بازن الله مستمرين. مستمرين على المعركة بتاعتنا اللي انتم جنودها في توصيل آآ يعني كلمة الحق للدنيا كلها. اوعوا تناموا اوعوا تضعفوا. ولا تمننوا
استكثر اي ولا تضعف تستكسر زي ما قال مجاهد. اوعوا تضعفوا. يعني كتر من العمل الصالح وتكتروا من الدعوة الى الله. بازن الله ان شاء الله بازن الله بكرة اه اه
آآ آآ يعني آآ يعني يعني هينزل آآ يعني حاجات معينة كده انما يوم السبت ان شاء الله هو موعد ابراهيم عيسى يرد على ابراهيم عيسى اللي هو اهم مقطع في سلسلة مولانا كلها. ابراهيم عيسى يرد على ابراهيم عيسى اللي هو هتكلم بازن الله فيه على الشبهات اللي ضد الاسلام والعقيدة
في الفيلم والرد عليها بازن الله ونستأنف سلسلة مولانا او ابراهيم عيسى يرد على ابراهيم عيسى. اللهم الحقنا بالصالحين. اللهم استعملنا لنصرة دينك الارض اللهم استعملنا لنصرة دينك في الارض. اللهم استعملنا ولا تستبدل بنا يا رب. اللهم انصر دينك. اللهم دافع عن صحابة نبيك
اللهم دافع عن القرآن والسنة يا رب. اللهم دافع عن الذين امنوا يا رب. اللهم ان العلمانيين يحاربون دينك ويحاربون اوليائك ربي انا مغلوبون فانتصر. ربي انا مغلوبون فانتصر. ربي انا مغلوبون فانتصر. اللهم ارزقنا صحبة الحبيب محمد صلى الله
وسلم في الفردوس الاعلى. اللهم ارزقنا صحبة الحبيب محمد وصحابته الكرام في الفردوس الاعلى. اللهم رد الشباب الى دينك ردا جميلا اللهم طهر مصر والعالم الاسلامي من المواقع الفاسدة. اللهم طهرها من الزنا والخنا. اللهم طهر مصر من الرشوة والربا. اللهم طهر مصر من الخمور
والمخدرات. اللهم طهر مصر من العلمانية. وكل شرع يضاد حكم شرعك يا رب العالمين. اللهم انصر دينك اعز اوليائك اللهم ائذن لدينك ان يسود واذن لشرعك ان يقود. واذن لكتابك ان يحكم. اللهم رد الشباب الى دينك ردا جميلا
اللهم تب علينا توبة ترضى بها عنا. تب علينا توبة نصوحة. تب علينا توبة لا نرد على اعقابنا بعدها ابدا. تب علينا توبة ترضيك برحمتك يا ارحم الراحمين سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا